Rúmlega fimmtíu þátttakendur eru nú skráðir í fjallgönguáskorun Fjallafélagsins sem hófst núna í vikunni . Árið fer vel af stað og er hópurinn nú þegar farinn að slípast saman eftir tvær fyrstu göngurnar . Það er sérstaklega ánægjulegt að góður hópur er að taka þátt göngum Fjallafélagsins annað árið í röð ; og nokkrir það þriðja og nokkrir fjórða árið í röð ! Við fjararstjórarnir erum auðvitað mjög þakklátir fyrir það en ekki síður heppnir að hafa svona góða ferðafélaga með okkur . Fyrsta gangan var á Helgafell í Mosfellsbæ ( 215 m. ) síðastliðinn miðvikudag þar sem 45 voru mættir til leiks . Gengið var hefðbundna leið á toppinn sem var rétt rúmlega hálftíma hressingarganga . Suðaustanáttin var farin á láta til sín taka en það aftraði ekki hópnum að lengja gönguna og var ákveðið að ganga niður Skammadalinn norðan megin og þaðan niður á göngustíginn sem liggur meðfram Þingvallavegi . Flott fyrsta ganga . Síðastliðinn laugardag var svo Búrfellsgjá gengin , skundað var upp á Búrfell og niður hinum megin og haldið á Húsfell ( 288 m. ) . Fjallið er hæsta fjall Garðabæjar , þ.e. sá hluti þess sem er innan bæjarmarkanna því Garðbæingar deila fjallinu að hluta með Kópavogi . Hópurinn passaði sig þó á því að halda sig Garðabæjarmegin ! Ekki var hægt að kvarta undan veðrinu , hiti um frostmark og hægur vindur úr vestri . Heppnin var með okkur því við vorum á milli lægða ; síðar sama dag var komin suðaustan stormur með hláku um allt sunnanvert landið . 39 Fjallafélagar voru mættir til leiks á Húsfell en gangan mældist alls 9,8 km og tók sléttar 3 klukkustundir . Myndir eru á myndasíðum .